ไฟแนนซ์ทูเดย์
...พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล ถือเป็นผู้สร้างประวัติศาสตร์ให้กับวงการหวยเมืองไทย เมื่อประกาศไม่ต่อโควตาสลากให้กลุ่ม 5 เสือขาประจำ ที่นอนกินโควตาสลากมาแสนนาน ซึ่งรู้กันว่าเป็นแหล่งผลประโยชน์นับหมื่นล้านบาทของนักธุรกิจและนักการเมือง
22 ต.ค. 2558

...พล.ท.อภิรัชต์ คงสมพงษ์ ประธานกรรมการสลากกินแบ่งรัฐบาล ถือเป็นผู้สร้างประวัติศาสตร์ให้กับวงการหวยเมืองไทย เมื่อประกาศไม่ต่อโควตาสลากให้กลุ่ม 5 เสือขาประจำ ที่นอนกินโควตาสลากมาแสนนาน ซึ่งรู้กันว่าเป็นแหล่งผลประโยชน์นับหมื่นล้านบาทของนักธุรกิจและนักการเมือง
ถ้าไม่ใช่คนกล้า และไม่มีกองหนุนที่เข้มแข็งจริง คงไม่สามารถแก้ปัญหาสลากที่สุดแสนจะซับซ้อนซ่อนเงื่อนมาได้ไกลถึงขนาดนี้
เรื่องนี้ให้เครดิต เสธ.แดง คนเดียวไม่ได้ พระเอกที่แท้จริงชื่อ พล.อ.ประยุทธ์ จันทร์โอชา นายกรัฐมนตรีและหัวหน้า คสช. ที่สั่งลุยแก้ปัญหาหวยแพงเต็มสูบ ชนิดที่โดนด่าก็ยอม
...มาตรการกระตุ้นอสังหาริมทรัพย์ของรัฐบาล ทำให้ อังคณา ปิลันธน์โอวาท ไชยมนัส กรรมการผู้จัดการธนาคารอาคารสงเคราะห์ (ธอส.) มีงานใหญ่ก่อนเกษียณอายุ สร้างความคึกคักให้ผู้กู้ซื้อบ้าน ปล่อยกู้ไม่กี่วันก็จะเต็มหมื่นล้านบาท
...ยังคงไม่ยอมพลาดโอกาสสำหรับ ธัชพล กาญจนกูล รองผู้อำนวยการธนาคารออมสินอาวุโส หลังเปิดรับสมัครกรรมการผู้จัดการ ธอส.รอบใหม่ ก็เตรียมยื่นสมัครในไม่ช้า ถือเป็นคนที่มองข้ามไม่ได้ นอกจากนี้ยังต้องจับตาผู้สมัครรอบแรก 5 คน จะมาสมัครรอบใหม่กันครบหรือไม่
*ยังไม่ได้ข้อยุติสำหรับการหากรรมการผู้จัดการคนใหม่ของธนาคารเพื่อการส่งออกและนำเข้าแห่งประเทศไทย (เอ็กซิมแบงก์) ในช่วงว่างหัวเรือมากกว่าปี ทำให้การดำเนินงานของธนาคารอยู่ในภาวะเงียบเหงาไม่แพ้กับเศรษฐกิจที่ชะลอตัวอยู่ขณะนี้
...กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เป็นพ่อบ้านจัดงานครบรอบ 54 ปีของ สศค. งานนี้ วิสุทธิ์ ศรีสุพรรณ รมช.คลัง ในฐานะอดีตผู้อำนวยการ สศค.มาร่วมงาน ซึ่ง สศค.ยังมีงานหนักรออยู่อีกกองใหญ่ ทั้งการออกมาตรการดูแลเศรษฐกิจปีหน้า การปฏิรูปภาษี ล้วนแต่เป็นเรื่องยากเรื่องร้อนทั้งนั้น